Mike Ozekhome

Mike Agbedor Abu Ozekhome (an haife shi ranar 15 ga watan Oktoba, a shekara ta alif ɗari tara da hamsin da bakwai 1957A.C)a Iviukwe, Agenebode a cikin jihar Edo, Nigeria ) lauya ne kuma mai fafutukar kare haƙƙin bil'adama, wanda ke riƙe da muƙamin Babban Lauyan Najeriya. An san shi da aikinsa a matsayin lauyan tsarin mulki da kuma mai magana.

 Ilimi 
Mike Agbedor Abu Ozekhome ya samu digirinsa na farko a fannin shari'a (LL. B.) daga Jami’ar Obafemi Awolowo, Ile-Ife (a lokacin, wacce aka fi sani da Jami’ar Ife), ya kammala a shekarar 1980. Sannan ya halarci Makarantar Shari'a ta Najeriya, Victoria Island Lagos (1981). Tsohon Cif Kanmi-Isola Osobu ya kasance mai ba shi shawara ga almajiri bayan shigarsa Lauyoyin Najeriya a watan Yuli, 1981.Mike Ozekhome's Chambers's Website  Bayan haka, ya koma Jami'ar Obafemi Awolowo don samun digiri na biyu a fannin shari'a (LL. M.), ya sami digirin a shekara ta 1983."About Mike"

 Sana'a 
Kafin ya sami LL. M., Ozekhome an tura shi ne zuwa ma’aikatar shari’a ta Yola a matsayin mamba a hukumar yi wa kasa hidima (NYSC) sannan kuma zuwa ma’aikatar shari’a ta tarayya, jihar Legas. Daga nan kuma ya zama lauyan gwamnati na asusun bayar da tallafi na ƙasa (National Social Insurance and Trust Fund (NSITF).National Mirror, "This life is vanity, empty, says Ozekhome (SAN) @ 55" 

Daga nan sai ya shiga zauren babban lauyan nan mai fafutukar kare haƙƙin bil’adama kuma mai fafutukar kare haƙƙin jama’a, marigayi Cif Gani Fawehinmi, inda a hankali ya tashi ya zama mataimakin shugaban majalisar, muƙamin da ya riƙe har zuwa shekarar 1985. Ya kafa kamfaninsa na ofisoshi da yawa, Mike Ozekhome's Chambers, a cikin 1986.National Mirro, "Mike Ozekhome (SAN): Out of kidnappers’ den"   A shekarar 2010, ya kasance ɗaya daga cikin manyan malaman shari'a 19 da aka ba su muƙamin Babban Lauyan Najeriya.

 Garkuwa da saki 
An yi garkuwa da Ozekhome a kan babbar hanyar Benin-Auchi a ranar 23 ga watan Agustan 2013 kuma an kama shi domin neman kuɗin fansa. An kashe ƴan sanda huɗu da ke mayar da martani a kokarin su na daƙile afkuwar garkuwar. Garkuwar da shi da aka yi, ya ja hankalin kafafen yaɗa labarai da dama.   The Vanguard, "More reactions trail Ozekhome’s kidnap" An kama Ozekhome tare da kusan wasu mutane goma sha biyu a cikin abin da ya bayyana a matsayin sansani mai tsari, an saki Ozekhome bayan makonni da yawa lokacin da aka tattauna batun kuɗin fansa da masu garkuwa da mutane, ya dawo gida ranar 12 ga watan Satumba 2013. A ranar 25 ga Satumba, 2013, rundunar sojojin Najeriya da jami'an DSS sun kama mai laifin Kelvin Prosper Oniarah da ake nema ruwa a jallo.The Vanguard, DSS, Army arrest Mike Ozekhome’s kidnapper.

Manazarta

Category:Haihuwan 1957
Category:Rayayyun mutane
Category:Mutane daga Jihar Edo